CELEX: 62019TA0317
Language: sl
Date: 2022-02-09 00:00:00
Title: Zadeva T-317/19: Sodba Splošnega sodišča z dne 9. februarja 2022 – AMVAC Nizozemska/Komisija (Fitofarmacevtski proizvodi – Aktivna snov etoprofos – Neobnovitev odobritve – Uredba (ES) št. 1107/2009 in Izvedbena uredba (EU) št. 844/2012 – Pravica do obrambe – Očitna napaka pri presoji – Pravna varnost – Sorazmernost – Previdnostno načelo)

21.3.2022   
            
            
               SL
            
            
               Uradni list Evropske unije
            
            
               C 128/17
            
         
      Sodba Splošnega sodišča z dne 9. februarja 2022 – AMVAC Nizozemska/Komisija
      (Zadeva T-317/19) (1)
      
      (Fitofarmacevtski proizvodi - Aktivna snov etoprofos - Neobnovitev odobritve - Uredba (ES) št. 1107/2009 in Izvedbena uredba (EU) št. 844/2012 - Pravica do obrambe - Očitna napaka pri presoji - Pravna varnost - Sorazmernost - Previdnostno načelo)
      (2022/C 128/23)
      Jezik postopka: angleščina
      
         Stranki
      
      
         Tožeča stranka: AMVAC Netherlands BV (Amsterdam, Nizozemska) (zastopniki: C. Mereu, M. Grunchard in S. Englebert, odvetniki)
      
         Tožena stranka: Evropska komisija (zastopnika: F. Castilla Contreras in A. Dawes, agenta)
      
         Predmet
      
      Predlog, ki temelji na členu 263 PDEU, se nanaša na razglasitev ničnosti Izvedbene uredbe Komisije (EU) 2019/344 z dne 28. februarja 2019 v zvezi z neobnovitvijo odobritve aktivne snovi etoprofos v skladu z Uredbo (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet, in spremembi Priloge k Izvedbeni uredbi Komisije (EU) št. 540/2011 (UL 2019, L 62, str. 7).
      
         Izrek
      
      
                  1.
               
               
                  Tožba se zavrne.
               
            
                  2.
               
               
                  Družba AMVAC Netherlands BV nosi svoje stroške in stroške, nastale Evropski komisiji v okviru te tožbe in postopka za izdajo začasne odredbe.
               
            
         (1)  UL C 263, 5.8.2019.